*** Učebné osnovy***

***Malý Zvedavček***

***Učebné osnovy sú rozpracované v tematických celkoch a záleží od flexibility učiteliek,***

***ako budú výkonové štandardy vyberať a plniť***

* *Učebné osnovy vymedzujú výchovno – vzdelávacie ciele a obsah výchovno – vzdelávacej činnosti*
* *Učebné osnovy sú vypracované v súlade so Štátnym vzdelávacím programom*

***Východiská / princípy plánovania***

* *Učebné osnovy sú rozpracované na každý mesiac, ktorý je rozdelený na týždne s pomenovaním obsahového celku a s pomenovaním týždenných tém. Každý obsahový celok obsahuje charakteristiku a ciele, ktoré budeme plniť pri pobyte vonku. Jednotlivé témy na seba pojmovo a vzťahovo nadväzujú a tak vytvárajú priestor na rozvíjanie poznávania. V učebných osnovách sú zastúpené všetky vzdelávacie oblasti. Učiteľky pri plánovaní dodržiavajú vývinové osobitosti detí.*
* *Učebné osnovy sú vypracované tak, aby učiteľky neobmedzovali, ale ponechávali im voľnosť v ich prispôsobovaní sa individuálnym vzdelávacím potrebám detí.*
* *Niektoré výkonové štandardy nebudú plánované v žiadnom obsahovom celku, pretože sú to ciele, ktoré sa plnia/dosahujú každodenne, priebežne počas celej dochádzky dieťaťa do materskej školy. Sú to niektoré výkonové štandardy zo vzdelávacej oblasti Človek a spoločnosť, Zdravie a pohyb, Jazyk a komunikácia a ďalších, zamerané najmä na utváranie, rozvíjanie a upevňovanie:*

*- kultúrnych, hygienických stravovacích a spoločenských návykov detí;*

*- zručností súvisiacich s osobnou hygienou a sebaobsluhou detí pri obliekaní a vyzliekaní,*

*- návykov súvisiacich s bezpečným správaním sa v cestnej premávke,*

*- zručností v rozvíjaní hier a hrových činností a*

*- priateľských vzťahov detí v hrách a činnostiach podľa výberu detí.*

* *V čase letných prázdnin sa výchovno-vzdelávacia činnosť plánuje a realizuje formou voľných hier a hrových činností.*

* *Učebné osnovy sú „otvorený dokument“, ktorý je možné v priebehu školského roka meniť a dopĺňať o nové a aktuálne informácie.*

***SEPTEMBER:*** ***Malý Zvedavček otvára bránu škôlky***  ***1. Čo nás čaká v MŠ?***

***2. Ja a moji kamaráti***

***3. Kto sa o nás stará v MŠ-povolania***

***4. Moja rodina***

***Charakteristika obsahového celku:*** *prostredníctvom vyššie uvedených tém sa deti zoznámia s prostredím materskej školy, jej blízkym okolím, kamarátmi, predstavia svoju rodinu. Spoznajú kto sa o nich v materskej škole stará, budeme učiť deti vážiť si ich prácu, ale aj prácu svojich rodičov. Vytvoríme si pravidlá pre harmonické spolužitie a rozvíjanie dobrých vzájomných vzťahov. Navodiť radostnú atmosféru v triede, uľahčiť adaptáciu na nové prostredie, tešiť sa na spoločný pobyt detí v materskej škole, na spoločné zážitky. Utvárať interpersonálne vzťahy, posilňovať prosociálne správanie v skupine.*

***Rozvíjanie prírodovednej gramotnosti pri pobyte vonku:***

***Krtkova domácnosť***

* *poznávať druhy pôdy – čo je to za hmotu – test vo fľaši s vodou*
* *poznávať a pozorovať, ako sa pôda prevzdušňuje a zúrodňuje – zo života dážďoviek – priame pozorovanie dážďoviek*
* *spoznávať, čo chráni a vyživuje pôdu – kamarátky rastlinky – porovnávať zem pokrytú a nepokrytú rastlinami*
* *pozorovať kosenie slnečnice na poliach a siatie ozimín*

***OKTÓBER: Malý Zvedavček a farebná jeseň 1. Prichádza jeseň***

***2. Plody jesene***

***3. Čaro jesene***

***4. Šarkan letí***

***Charakteristika obsahového celku:*** *Cieľom obsahového celku je učiť deti vnímať krásu a čaro jesennej prírody, vyhľadávať zaujímavé pohľady na prírodné scenérie v okolí materskej školy. Vytvárať u detí otvorený a zodpovedný postoj k životnému prostrediu, rozvíjať u nich pocit spolupatričnosti s prírodou a naučiť sa chrániť prírodu. Obsahový celok je bohatý na poznávanie typických znakov jesennej prírody, na elementárnej úrovni pochopiť prečo sa tieto zmeny v prírode dejú. Téma* ***„Plody jesene v záhradách“*** *je zameraná na priblíženie a zdôraznenie významu a dôležitosti ovocia a zeleniny pre naše zdravie. Jeho využitie v domácnosti, ktoré si aj prakticky vyskúšame a zapojíme všetky zmysly poznania. Taktiež sa oboznámia s predmetmi a náradím potrebným v záhrade. Bohatosť jesenného prírodného materiálu využijeme v každej téme****.*** *U detí budeme rozvíjať tvorivosť, fantáziu, nápady a jemnú motoriku. Výtvory budeme realizovať aj za pomoci rodičov pri stretnutí na spoločnej akcii* ***„Jesenné tvorivé dielne“.***

***Rozvíjanie prírodovednej gramotnosti pri pobyte vonku:***

***Október: Jesenní škriatkovia ***

* *pozorovať a poznávať zmeny na kríkoch a stromoch, ako sa menia, sfarbenie, štruktúra listov, zber listov, lisovanie, hrabanie lístia na školskom dvore*
* *poznávať plody jesene, cesta rozprávkovou alejou, nájsť jesenných škriatkov, zber prírodnín*
* *tvorivé dielne - s rodičmi vytvárať rôzne postavičky z tekvíc a iného prírodného materiálu, ktoré využijeme pri aranžovaní našich tried*
* *poznávať kolobeh organickej hmoty – založenie kompostu v záhrade – pozorovať rôzne štádiá rozkladu, skúmať, čo zhnije a čo sa rozloží, čo do prírody nepatrí /roztriediť/*
* *sadiť, prípadne zazimovať cibuľoviny*
* *pozorovať jesenné práce v záhradách, na poli – kosenie kukurice, vyorávanie repy, jesenná orba*

***NOVEMBER: Malý Zvedavček na cestách***  ***1. Svet čarodejníc a strašidiel***

***2. Dopravné prostriedky***

***3. Pozor, svieti červená!***

***4. Počítač – môj kamarát***

***Charakteristika obsahového celku:*** *Na pár dní premeníme škôlku na svet strašidiel a čarodejníc. Zážitkovou formou spolu s rodičmi si vytvoríme jesenných škriatkov a strašidielka s tekvíc. Ďalšou témou je rozvíjanie a upevňovanie dopravného vedomia u detí. Deti sa zoznamujú s rôznymi druhmi dopravných prostriedkov, dopravných značiek a so spôsobom slušného a bezpečného správania sa v dopravných komunikáciách. Cieľom tejto témy je okrem iného aj apelovať na rodinu, dodržiavať dopravné predpisy členmi rodiny, a tým prispieť k budovaniu dopravného vedomia u detí (prechádzanie na zelenú, používanie bezpečnostných reflexných prvkov, atď.). uvedomiť si zmeny v živote ľudí vplyvom využívania multimediálnych technológií a vedieť sa učiť pomocou nich.*

***Rozvíjanie prírodovednej gramotnosti pri pobyte vonku:***

***November: Zmeny počasia ***

* *pozorovať a poznávať, čo sa zmenilo v počasí – určovať silu a smer vetra, počúvať jeho zvuky, napodobňovať ich, pozorovať pohyb oblakov, let vtákov, rôzne spôsoby opadávania listov /lipa, breza, ovocné stromy/, zbieranie prírodnín – detské výtvory+ výstavka*
* *prebúdzať environmentálne cítenie a elementárne ochranárske postoje – výroba vtáčích búdok, nazbierať kôpku konárov, raždia na prezimovanie ježka, zbierať materiál na zimné prikrmovanie vtákov – zrnká z ovocia, orechy a šišky pre veveričky*

***DECEMBER: Malý Zvedavček a Vianoce******1. Prichádza Mikuláš***

***2. Rozprávková zima***

***3. Vianoce v škôlke***

***Charakteristika obsahového celku:*** *Vytvárať atmosféru blížiacich sa vianočných sviatkov v materskej škole i mimo nej, upevňovať harmonické vzťahy. Udržiavať tradície kultúry v našom regióne. Aktívne sa zapojiť do tvorivých činností súvisiacimi s tradičnými ľudovými zvykmi. Upevňovať vzájomnú spoluprácu a prosociálne správanie (obdarúvať). Oboznámiť sa so zmenami v prírode. Robiť pokusy so snehom a ľadom. Počúvať príbehy s vianočnou tematikou.*

***Rozvíjanie prírodovednej gramotnosti pri pobyte vonku:***

***December: Zasnežená krajina***  **

* *všímať si podstatné vlastnosti prírodných javov – ľad, cencúle, mráz, metelica, odmäk, skúmať vlastnosti snehu /suchý, sypký, stlačený, zľadovatelý ...*
* *experimentovanie - nabrať sneh pri ceste, čistý z dvora – dať do pohárov, po rozpustení pozorovať vodu*
* *objaviť a vyjadriť svoje pocity – hra na snehové vločky – dramatické etudy*

***JANUÁR: Malý Zvedavček v kráľovstve snehu a ľadu***  ***1. Zvieratá a vtáky v zime***

***2. Zimné športy***

***3. Môj zimný deň***

***Charakteristika obsahového celku:***  *Priblížiť deťom krásy zimnej prírody, starostlivosť o zvieratká a vtáčiky v zimnom období. Poznať typické znaky ročného obdobia a s ním súvisiace športové a pracovné činnosti. Pomocou rôznych experimentov skúmať vlastnosti snehu, ľadu, vody. Realizovať rôzne pohybové aktivity na snehu, hry so snehom a zároveň sa otužovať. Vytvárať si pozitívne postoje ku zdraviu, zdravému životnému štýlu.*

***Rozvíjanie prírodovednej gramotnosti pri pobyte vonku:***

***Január: Starostlivosť o vtáčiky ***

* *poznať charakteristické znaky – vrany, vrabce, mačky a veveričky – pozorovať ich stopy v snehu, určovať smer pohybu, napodobňovať ich pohyb*
* *správať sa empaticky – pravidelne sa starať o vtáčiky, dopĺňať semienka do kŕmidiel, vešať loj na stromy*

***FEBRUÁR: Malý Zvedavček spoznáva človeka*** ***1. Fašiangy - čas plesov a karnevalov***

***2. Moje telo***

***3.Chcem byť zdravý!***

***4. Nebojme sa lekára!***

***Charakteristika obsahového celku:*** *Aktívne sa zapájať do prípravy fašiangových osláv a spoločenských udalostí. Udržiavať ľudové tradície, chápať humor a vtip, vedieť ho vhodne a citlivo použiť. Rozvíjať samostatnosť v konaní pri prevzatí a predstieraní role viažucej sa na imitovanú masku. Určiť časti tela a jednoduchým spôsobom opísať ich funkciu. V rámci upevňovania vlastného zdravia poznať a vyberať si zdravé potraviny, počúvať relaxačnú hudbu, uvedomiť si nebezpečenstvo kontaktu s neznámymi osobami a nebezpečnými látkami. Prostredníctvom maňušky prekonať strach z lekára a citlivo vnímať a prežívať improvizované scénky zo života detí.*

***Rozvíjanie prírodovednej gramotnosti pri pobyte vonku:***

***Február: Recyklohry*** **

* *utvárať si pozitívny vzťah k pracovným činnostiam – separovaný odpad, zhotovenie Ekovláčika separáčika . papier – sklo – plasty – textil – železo - baterky*
* *recyklácia starého papiera – výroba nového*
* *pri pobyte vonku zbierať papiere*
* *viesť deti k účelovému využitiu odpadu – porozmýšľaj čo sa z toho dá vyrobiť -papierové krabice na hračky, plastové fľaše na lopatky , na kŕmidlá ...*

***MAREC: Malý Zvedavček spoznáva neživú prírodu 1. Moja priateľka kniha***

***2. Počasie***

***3. Vesmír***

***4. Oheň – dobrý sluha, zlý pán!***

***Charakteristika obsahového celku:*** *Pri príležitosti mesiaca kníh – marec – utvárať u detí pozitívny vzťah ku knihám, spoznávať rozprávkové príbehy a ich hlavných hrdinov, exkurziou do miestnej knižnice ale aj počas celého školského roka vychovávať deti k tomu aby časopis, kniha sa stali pre nich zdrojom zaujímavých rozprávok, poučení, obrázkov a vedomostí. Rozvíjať tak ich osobnostné a sociálne spôsobilosti****.*** *Priblížiť deťom tvorbu Jána Domastu. Poznávať z čoho sú knihy vyrobené. Opísať prírodné javy ovplyvnené počasím. Zameriame sa na osvojovanie elementárnych poznatkov o prostredí, ktoré je deťom menej známe. Zaujímavo a zmysluplne vysvetlíme čo je vesmír. Vysvetlíme deťom dva základné významy ohňa – užitočnosť a škodlivosť.*

***Rozvíjanie prírodovednej gramotnosti pri pobyte vonku:***

***Marec – Počasie a kolobeh vody***

******

* *poznať význam vody, získať základné poznatky o kolobehu vody v prírode – od kvapky k moru, kyslé dažde*
* *dramatické etudy na jarnú búrku – jej zvuky, klopkanie bruškami prstov do dlane, o stôl, fučať ako vietor, pískať – zážitkové učenie, vymyslieť a nakresliť značky pre jednotlivé druhy počasia – kalendár počasia*
* *rozprávaním, prípadne pozeraním DVD poznávať možnosti vzniku mimoriadnych situácií pri živelných pohromách /záplavy, povodne/, alebo náhlych extrémnych poveternostných zmenách /silná víchrica - lámu sa stromy, strhávajú strechy/, ako sa správať v takých situáciách*
* *zriadenie malej hydrometeorologickej stanice – rozmiestnenie viacerých plastových nádob – pokus – pod stromy, pod strechou a na voľnom priestranstve – pozorovať, do ktorej nádoby naprší najviac*

***APRÍL: Malý Zvedavček víta jar*** ***1. Prebúdzanie jarnej prírody***

***2. Veľkonočné zvyky a obyčaje***

***3. Jar v záhradách, na poli a v lese***

***4. Jarné kvety***

***5. Hmyz***

***Charakteristika obsahového celku:*** *zameriame sa na zmeny, ktoré nastali vplyvom ročného obdobia jar. Budeme u detí rozvíjať pocit spolupatričnosti s prírodou, vážiť si život vo všetkých formách - rastlinky, zvieratká a mláďatká a prírodu ako takú so všetkými*

*jej krásami. Priblížime deťom tradície a ľudové zvyky s prichádzajúcimi sviatkami jari – s Veľkou nocou. Zameriame sa na zvyky v našej obci a v našom regióne. Naučíme deti vnímať okolitý svet všetkými zmyslami.*

***Rozvíjanie prírodovednej gramotnosti pri pobyte vonku:***

***Apríl: Rastliny ***

* *******osvojiť si rôzne spôsoby rozmnožovania rastlín – rozmnožovanie letničiek odrezkami*
* *jednoduché pokusy - rýchlenie vetvičiek, klíčenie semienok, dokazovanie vplyvu teploty a zimy*
* *experiment so zasadenými zrnkami fazule bez vody, s vodou, na tmavom mieste,*
* *pokus - skleník s namočenou vatou a zrnkami šošovice – pozorovanie – samozavlažovanie stekaním kvapiek*
* *22.apríl – Deň Zeme – zorganizovať edukačnú akciu v spolupráci s rodičmi a firmou ENVI-GEOS Nitra*

***MÁJ: Malý Zvedavček v prírode 1. Moja mamička***

***2. Zvieratá a ich mláďatá***

***3. Život na dedine***

***4. Moja vlasť***

***Charakteristika obsahového celku:*** *Utvárať elementárnu predstavu o narodení bábätka, upevňovať citový vzťah k rodine. Na základe pozorovania spoznávať niektoré domáce a hospodárske zvieratá, ich mláďatká, úžitok a spôsob ich života. Aktivity zamerané na oboznamovanie sa so širším spoločenským prostredím a k utváraniu pozitívneho vzťahu k nemu, na získavanie vedomostí o našej vlasti, o mieste bydliska, o štáte*

*a o štátnych symboloch.*

***Rozvíjanie prírodovednej gramotnosti pri pobyte vonku:***

******

***Máj: Príroda***

* *osvojiť si mravné návyky a utvoriť základy kultivovaného správania v prírode – pozorovať návrat prvých kŕdľov vtákov, stavanie prvých hniezd, kŕmenie mláďat, počúvať spev vtákov*
* *s batohom do kráľovstva kvetov a hmyzu, rozoznávať – záhradné , lúčne, izbové a liečivé rastliny – vylisovať a zhotoviť herbár*
* *vychádzky s lupou v ruke – pozorovať hmyz v tráve a na kvetoch, s ďalekohľadom na krku – pozorovať vzdialený les, poznávanie lesných rastlín a živočíchov*
* *Ako by to na svete vyzeralo, keby neexistovali kvety a stromy? – rozprávanie podľa vlastnej fantázie /pomáhame im s vymýšľaním rôznych hypotetických riešení/*

***JÚN: Malý Zvedavček sa teší na leto 1. Život pri vode***

***2. Moria a oceány***

***3. Kontinenty***

***4. Tešíme sa na leto***

***Charakteristika obsahového celku****:* *Deti v tomto mesiaci oslávia svoj sviatok MDD a nás čaká nekonečné množstvo hier a súťaží.* *Prostredníctvom pobytu v prírode budeme poznávať život rastlín a živočíchov okolo vodných tokov. Blížiace sa prázdniny so sebou prinášajú aj cestovanie do exotických krajín, preto si aj my priblížime niektoré exotické zvieratká a život pod morskou hladinou. Prstom na mape deťom priblížime kontinenty, na ktorých žijú deti inej rasy a tým u detí formovať základy multikultúrnej výchovy. Rozlúčime sa s predškolákmi pásmom básní a piesní. Spoločne si zaželáme krásne leto, nových kamarátov a veľa pekných zážitkov. Školský rok ukončíme opekačkou s rodičmi.*

***Rozvíjanie prírodovednej gramotnosti pri pobyte vonku:***

***Jún: Voda a vodné toky***

* *poznávať rozdiely medzi stojatou a tečúcou vodou – pri rybníku a pri potoku*
* *zbierať prírodniny a rastliny pri vodných tokoch*
* *ryjeme, miesime, modelujeme z mokrej hliny a piesku*
* *otužovanie sa v prostredí vody a slnka*
* *hľadáme cestičky od studničky k studničke – vodné kreslenie na betóne*

***Náš vzdelávací program „ Malý Zvedavček“ sa zameriava na všestranný rozvoj každého dieťaťa, bez rozdielu či ide o dieťa zdravé alebo so zdravotným postihnutím. Preto si pre naše deti želáme len to najlepšie – láskyplnú starostlivosť, vyučovanie na vysokej úrovni, citlivé zaobchádzanie, hravý personál s dobrými nápadmi a kvalitné podmienky.***

*****Všeobecné stratégie výchovno – vzdelávacej činnosti***

* *Pohybové a relaxačné cvičenia*
* *Kreslenie, maľovanie a modelovanie*
* *Čítanie a počúvanie rozprávky*
* *Maľované čítanie*
* *Zobrazenie deja rozprávky*
* *Hudobno-pohybové hry k daným obsahovým celkom*
* *Turistická vychádzka do prírody a k vodným tokom*
* *Grafomotorické cvičenia*
* *Vystrihovanie, nalepovanie, zostrojovanie*
* *Artikulačné, rečové, sluchové a rytmické hry, hry so slovami*
* *Recitácia básničiek, riekaniek*
* *Pracovné činnosti na školskom dvore spojené so starostlivosťou o rastliny a čistotu dvora*
* *Vychádzka do okolia MŠ*
* *Pohybové improvizácie*
* *Dramatizácia rozprávky*
* *Hry s puzzle, labyrinty, hlavolamy, spoločenské hry, tangramy*
* *Rozvoj jemnej motoriky*
* *Spevácke činnosti*
* *Hra na detských hudobných nástrojoch*
* *Manipulácia s predmetmi*
* *Počúvanie hudby rôznych žánrov, zvuky prírody*
* *Námetové, konštruktívne, didaktické, dramatické a športové hry*
* *Školská oslava sviatkov*
* *PC – detské edukačné programy*
* *Využívanie eko hier*

*Konkrétne stratégie, ktoré budú použité pri edukačných aktivitách, budú podrobne popísané v mesačných plánoch.*

**

***Metódy predprimárneho vzdelávania***

* *Metódy slovné (rozprávanie, vysvetľovanie, opis, výklad, rozhovor, dialóg, brainstorming, práca s knihou obrazovým a ilustračným materiálom – kresba, obraz, mapa, schéma)*
* *Metódy zážitkového učenia*
* *Metódy inscenačné (hra, dramatizácia)*
* *Metódy názorno-demonštratívne (pozorovanie predmetov a javov, ukazovanie a popis predmetov, predvádzanie činností, pokusov, modelov, demonštrácia statických obrazov)*
* *Metódy manipulačné, konštruktívne (montážne a demontážne činnosti, manipulovanie s predmetmi, skladanie a rozkladanie, analýza, syntéza)*
* *Metódy praktickej činnosti (práca s papierom, textilom, drevom)*
* *Metódy praktických pestovateľských a chovateľských prác (inštruktáž, kombinovaná metóda vrátane vysvetľovania, predvádzania a vlastného nácviku činností)*
* *Metódy laboratórne, bádateľské a výskumné (experiment, pokusy, priame pozorovanie, samostatné uvažovanie, meranie , váženie, používanie nástrojov a prístrojov)*
* *Metódy grafickej a výtvarnej činnosti*
* *Metódy simulačné, situačné, interaktívne, participatívne, projektové*
* *Metódy aplikačné*
* *Metódy vedúce k objavovaniu javov, vzťahov, súvislostí*

*Konkrétne metódy, ktoré budú použité pri edukačných aktivitách, budú podrobne popísané v mesačných plánoch.*

**

***Všeobecné učebné zdroje***

* *Pracovné listy na rozvíjanie matematických predstáv, jazykovej výchovy, grafomotorických zručností, rozvoja poznania*
* *Výtvarný, prírodný, technický, konštruktívny a odpadový materiál*
* *Detská literatúra: ľudové a autorské rozprávky, encyklopédie, príbehy zo života detí, glóbus, mapa*
* *Detské záhradné pracovné náradie*
* *CD prehrávač, PC, DVD, IT*
* *Detské hudobné nástroje*
* *Obrázkový materiál, časopisy*
* *Odborná literatúra*
* *Bábky, makety*
* *Farebné látky, gombíky, lepidlá, nožničky, obruse, špajle, krepový papier, štetce, vodové, temperové, prstové farby, fixky, pastelky, ceruzky, výkresy, farebné papiere modelovacia hmota, podložky*
* *Lopty, píšťalky, švihadlá, karimatky, náčinie na cvičenie*
* *Lupy, mikroskopy, kufrík pre malých vedcov*
* *******Molitanová stavebnica rôznych geometrických tvarov*

*Konkrétne učebné zdroje, ktoré budú použité pri edukačných aktivitách, budú podrobne popísané v mesačných plánoch.*

******

******

******

***Dievčatá moje, ak som na niečo zabudla a chýba to tu, tak ma možete kopnúť do členku, aby som to tam dopísala. Mňa už nič nenapadá...z mojej strany je to všetko a idem prázdninovať.....cmuuuk***

******

******

******

******